*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*225. számú előterjesztés*

Bátaszék Város Önkormányzat Képviselő-testületének 2021. december 20-án

15 órakor megtartandó rendkívüli ülésére

Bátaszéki Vadászegylet, későbbiekben Bátaszéki Vadásztársaság által befizetett haszonbérleti díj visszafizetése iránti kérelem

|  |
| --- |
| **Előterjesztő:** Dr. Bozsolik Róbert polgármester  **Készítette:** Nagyné Gyura Györgyi pénzügyi irodavezető  **Törvényességi ellenőrzést végezte:** Kondriczné dr. Varga Erzsébet jegyző |

**Tisztelt Képviselő- testület!**

2006. július 5.-én Bátaszéken a földtulajdonosi gyűlésen a jelenlévő és szavazásra jogosult földtulajdonosok az 1996. évi LV. törvény 12. §-ában foglaltak alapján döntöttek a tulajdonosi képviselet formájáról, képviselőjük személyéről, az általuk javasolt vadászterület határáról, valamint arról, hogy a vadászati jogot haszonbérbe adás útján kívánják hasznosítani.

A Vadászterület Tulajdonosi Közössége és a vadászatra jogosult haszonbérlő (Bátaszéki Vadászegylet, későbbiekben Bátaszéki Vadásztársaság) között haszonbérleti szerződés került megkötésre (17451810-1-4-1 kódszámú vadászterület). A haszonbérleti szerződésben többek között rögzítésre került az is, hogy az éves haszonbérleti díj a közigazgatási terület nagyságnak figyelembe vételével kerül átutalásra az érintett önkormányzat számlaszámára. A vad védelméről, a vadgazdálkodásról és a vadászatról szóló 1996. évi LV. törvény (a továbbiakban Vtv.) rendelkezései alapján 2017. február 28. napjával lejárt a 17-451810-1-4-1 kódszámú vadászterület üzemterve.

Bátaszék Város Önkormányzata bankszámlájára 2010. november és 2016. november közötti időszakban összesen **5.083.000,- Ft** került befizetésre, mely összeg Bátaszék Város Önkormányzatának költségvetésében a céltartalékok között szerepel.

A Vtv. rendelkezései alapján a vadászterület határainak újbóli kijelölése vált szükségessé, melynek során a vadászterületből kettő külön vadászterület került kialakításra:

a./ 17-451850-409 kódszámmal, az ún. „Bátaszék-Észak” vadászterület (közös képviselő: Molnár István János) és

b./ 17-451860-409 kódszámmal, az ún. „Bátaszék-Dél" vadászterület (közös képviselő: Izsák Gyula).

A korábbi vadászterület tulajdonosi közössége megszűnt és helyette a törvény erejénél fogva az a./ és b./ pontokban megjelölt földtulajdonosi közösségek jöttek létre.

Az újonnan létrejött földtulajdonosi közösség nyilatkozott arról, hogy az a./ és b./ pontban megjelölt földtulajdonosi közösségek vadászterületeiben fekvő közigazgatási terület határai nem változtak, csak a Bátaszék-Észak és Bátaszék-Dél területekre azok felosztásra kerültek. A felosztás arányának megfelelően állapították meg az egyes Földtulajdonosi Közösségekre jutó, visszaigényelt bérleti díj összegét.

Ennek megfelelően a közös képviselők együttesen kérik, hogy a fenti bérleti díjból az újonnan létrejött

* 17-451850-409 kódszámú az ún. „Bátaszék-Észak” vadászterületre eső rész (közös képviselő: Molnár István János) **1.325.471,- Ft** a Vadászterület Tulajdonosi Közössége pénzeszközeinek kezelésére szolgáló 71800288-16135912 számú bankszámlára kerüljön átutalásra, levelük kézhezvételétől számított 15 napon belül, továbbá
* a 17-451860-409 kódszámú., az ún. „Bátaszék-Dél” vadászterületre eső rész: (közös képviselő: Izsák Gyula) **3 757 529**,- Ft a Vadászterület Tulajdonosi Közössége pénzeszközeinek kezelésére szolgáló 71800288-16138159 számú bankszámlára kerüljön átutalásra, levelük kézhezvételétől számított 15 napon belül.

Továbbá a Miniszter-elnök helyettes által benyújtott Egyes agrártárgyú törvények módosításáról szóló törvényjavaslat tartalmazza, hogy felhatalmazást kap a miniszter, hogy rendeletben szabályozza „a vadgazdálkodási üzemtervi időszak lejártát követően az elévülési időn túl fel nem vett haszonbérleti díj összegének a vad élőhelyének fejlesztésére és a vadállomány védelmére történő fordításának szabályait”. Természetesen a jelzett rendelet még nem készült el, így annak tartalma nem ismert.

A vad védelméről, a vadgazdálkodásról, valamint a vadászatról szóló 1996. évi LV. törvény módosítását az Országgyűlés elfogadta, azonban a Magyar Közlönyben még nem jelent meg. Várhatóan 2022. január 1-jét követően válik hatályossá.

A haszonbérleti szerződés mellékletét képező Működési Szabályzat rendelkezik arról, hogy a haszonbérleti díjat a vadászterület határain belül elhelyezkedő külterületi közutak karbantartására kell fordítani. E cél megvalósítására kívánják felhasználni a forrást, míg más irányú jogszabályi rendelkezés nem lép hatályba.

***H a t á r o z a t i j a v a s l a t :***

***Bátaszéki Vadászegylet, későbbiekben Bátaszéki Vadásztársaság által befizetett haszonbérleti díj visszafizetése a 17-451850-409 kódszámú „Bátaszék-Észak” és a 17-451860-409 kódszámú „Bátaszék-Dél” vadászterületek Földtulajdonosi Közössége részére***

Bátaszék Város Önkormányzatának Képviselő-testülete figyelemmel a benyújtott haszonbérleti díj visszautalására vonatkozó kérelemre, egyetért azzal, hogy

1. a 17-451850-409 kódszámú, „Bátaszék-Észak” vadászterületre eső rész, vagyis a befizetett összegből **1.325.471,- Ft** a Vadászterület Tulajdonosi Közössége pénzeszközeinek kezelésére szolgáló 71800288-16135912 számú bankszámlára kerüljön átutalásra**,**
2. a 17-451860-409 kódszámú, „Bátaszék-Dél” vadászterületre eső rész, vagyis a befizetett összegből **3.757.529,- Ft** a Vadászterület Tulajdonosi Közössége pénzeszközeinek kezelésére szolgáló 71800288-16138159 számú bankszámlára kerüljön átutalásra.

Határidő: 2021. december 23.

Felelős: Nagyné Gyura Györgyi Pénzügyi Iroda vezető

(az átutalásért)

Határozatról értesül: Molnár István János

Izsák Gyula

Bátaszéki KÖH Pénzügyi Iroda

irattár